Diari Oficial de la Generalitat Valenciana


Sumari del DOGV 5439, del 30-01-2007 (2007/1073)

ACORD de 26 de gener de 2007, del Consell, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial de València.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5439

Data del DOGV
:   30-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1073


Data del document
:   26-01-2007

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Guadassuar
    * Algemesí
    * expropiació
    * administració local

El Consell, en la reunió del dia 26 de gener de 2007, va adoptar l'acord següent:  
La Diputació Provincial de València, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa, per a l'execució del Projecte de condicionament i reforç de ferm: tram CV-525 al pont sobre el riu Magre, a la carretera CV-522 (VV-1092) de Guadassuar a Alginet (Az-117).  
Aquesta declaració d'urgent ocupació es justifica per les raons següents:  
L'obra de condicionament i reforç de ferm: tram CV-525 al pont sobre el riu Magre, a la carretera CV-522 (VV-1092) de Guadassuar a Alginet (Az-117) ha de dur-se a terme amb celeritat ja que les revoltes que hi ha en l'actualitat són d'un ràdio que requereixen ser preses a una velocitat de 40 km/h, molt inferior a la velocitat específica de la resta del traçat, la qual cosa motiva que aquest no siga adequat a les velocitats que desenvolupen hui els vehicles. Aquest fet s'agreuja en haver-se millorat un tram de la mateixa carretera, la qual cosa provoca que els vehicles arriben a velocitats elevades. Així mateix, falta un ferm adequat, a causa de l'augment de les càrregues que transporten els vehicles pesats, que ha portat a una terraplenada sistemàtica i indiscriminada, i un ample de calçada també inadequat, ja que en l'actualitat la carretera no presenta ni voreres d'emergència ni bermes, per la qual cosa les incorporacions a la carretera es realitzen parant els vehicles que les realitzen molt a prop de la ratlla blanca i, fins i tot, envaint els carrils de circulació. Amb les obres previstes es dotarà el tram afectat d'uns adequats nivells de seguretat viària, cosa que justifica àmpliament acudir a aquest procediment especial.  
La relació de propietaris, béns i drets afectats per l'expedient va ser sotmesa a informació pública, i notificada individualment a les persones interessades, i no s'han presentat al·legacions.  
En l'expedient consten l'aprovació del projecte d'obres, l'acta de replantejament i la retenció de crèdit.  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 50 i 29 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de Govern Valencià, a proposta del conseller de Justícia, Interior i Administracions Públiques, el Consell   
ACORDA  
Declarar la urgent ocupació dels béns i drets subjectes a l'expedient d'expropiació forçosa, instruït per la Diputació Provincial de València per a l'execució del Projecte de condicionament i reforç de ferm: tram CV-525 al pont sobre el riu Magre, a la carretera CV-522 (VV-1092) de Guadassuar a Alginet (Az-117).  
Relació de béns afectats  
Finca:3.  
Naturalesa: agres regadiu.  
Polígon 1. Parcel·la 113.  
Terme municipal: Algemesí.  
Titular: José Francisco García Castell.  
Domicili: carrer Berca, 29. 46766 Algemesí.   
Superfície expropiació: 1.292 m².  
Finca:4.  
Naturalesa: erm.  
Polígon 21. Parcel·la 122.  
Terme municipal: Algemesí.  
Titular: Vicente Cambra Gandia.  
Domicili: carrer Martínez Valls, 41. 46685 Ontinyent.  
Superfície expropiació: 1.824 m².  
Finca:5.  
Naturalesa: erm.  
Polígon 28. Parcel·la 26.  
Terme municipal: Guadassuar.  
Titular: José María Cambra Gandia.  
Domicili: carrer Concepció,15 Pl.1 Porta.2. 46374 Ontinyent.  
Superfície expropiació: 332 m².  
El present Acord es publicarà en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular al·legacions per escrit davant de la corporació local expropiant, només als efectes d'esmenar possibles errors que s'hagen patit en relacionar els béns afectats per la urgent ocupació.  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:  
a) Recurs potestatiu de reposició davant del Consell, en el termini d'un mes, comptador a partir de l'endemà a aquell en què tinga lloc la publicació del present Acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar-se, en el termini de dos mesos, o, si fa al cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu, fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació d'este acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que els interessats puguen exercitar qualsevol altra via que estimen oportuna.  
Valencia, 26 de gener de 2007  
La consellera secretària del Consell, per substitució,  
GEMA AMOR PÉREZ